Pad van R40 miljoen spoel weg | Maroela Media
Die pad, wat miljoene rande gekos het, is weens die onlangse reën heeltemal onbegaanbaar. (Foto: DA)
'n Pad tussen Pampierstad en Matlapaneng, noord van Jan Kempdorp, het weggespoel weens die afgelope ruk se reën en is in hierdie stadium heeltemal onbegaanbaar vir motoriste.
Die DA sê pleks daarvan om 'n ordentlike pad te bou, het die ANC-regering in Noordwes R40 miljoen gemors om gruis te gooi op 'n pad wat inwoners nie kan gebruik wanneer dit reën nie.
Die DA se woordvoerder oor openbare werke, Freddy Sonakile, het verlede jaar al aan LUR Oagile Molapisi geskryf oor die tenderproses wat gevolg is om werk aan dié pad, D201, te doen.
"Die tender is toegeken aan Lebo Tebo Trading, ten spyte daarvan dat die [naam van die] maatskappy nie op die tenderboddokument verskyn nie. Die DA het kommer geopper oor bewerings dat die maatskappy glo behoort aan 'n prominente ANC-lid in Taung," sê Sello Seitlholo, 'n DA-LP.
"Die betrokke maatskappy het vantevore ook 'n R40 miljoen-tender gekry vir die bou van die Sedumedi Primary School."
Seitlholo sê die DA het ook inwoners se versoek dat hulle 'n behoorlike teerpad, pleks van 'n grondpad wil hê, geopper.
Inwoners vra dat die pad geteer word. (Foto: DA)
"Inwoners het gekla dat hulle nie ingelig is oor planne dat gruis op die pad gebruik gaan word nie. Daar was ook geen proses van openbare deelname waarin hulle hul insette oor die projek kon gee nie."
Die DA sê byna sewe maande nadat hy aan Molapisi geskryf het, het hy steeds geen antwoord ontvang oor die toekenning van die tender nie.
Seitlholo sê die party sal nou weer vra vir 'n dringende vergadering met belanghebbendes en inwoners.
Hy sê die LUR moet ook verduidelik waarom R40 miljoen bestee is aan 'n pad wat nie geteer is nie, asook hoe Lebo Tebo Trading the kontrak gekry het, selfs al verskyn die maatskappy nie op die lys van die voorste vyf bieërs nie. Die DA wil ook weet watter ander tenders aan die maatskappy toegeken is.
"As die LUR nie die inligting verskaf nie, sal die DA die saak na die openbare beskermer vir verdere ondersoek verwys."
Nog R40 mil in die bodemlose put af
Kyk net na die geskiedenis van Afrika in sy geheel dan wéét jy hoekom ons is waar ons is vandag. Dis 'n absolute sirkus en "the clowns runs the show".
As gevolg van BEE
Ek kan maar net my kop skud,as hulle in so kort tydjie infrastruktuur al op sy kniee het,hoe lyk dit oor 15 of 20 jaar.Ek sou graag 'n pluimpie wou gee en se daar het hulle goed gedoen,maar hulle kan nie eers bestaande strukture in stand hou.Is daar nie een enkele mens met 'n gewete in hierdie organisasie nie.Nee hel,